Szerviz

A szerviz modul elsődleges célja a garanciális és nem garanciális javításra átvett saját értékesítésű és idegen forrásból beszerzett termékek szervizfolyamatainak támogatása.

A modul funkciói:

Folyamat állapotok kezelése Szerviz folyamatok (állapotok)

Státusz kezelése

Események rögzítése

Saját ráfordítások kezelése

Munkalapok kezelése

Csatolt dokumentumok kezelése

Műveletek naplózása

Maga a folyamat a javítandó termék átvételével kezdődik, amit a Szerviz→Javításra átvétel menüpontban lehet megtenni.

A megadandó adatok:

Vevő neve: partner kiválasztása a partnerek közül

Állapot: választandó a legördülő menüből

Státusz: átvételkor ez javasoltan rendezetlen legyen

Javítás jellege: garanciális vagy fizető javítás választása

Várható elkészülés: megadható a dátum, amikorra várható a javított állapot

Cikkszám: tőlünk vásárolt termék esetén kitölthető

Megnevezés: a termék megnevezése

Gyáriszám: a termék egyedi azonosítója

Bejelentett hiba: a hiba leírása

Átvett tartozékok: a készülékkel együtt átvett tartozékok felsorolása

Külalak, Állapot: a külalakkal, állapottal kapcsolatos feljegyzések

Megállapított hiba: ezt majd később a szervizes tölti ki, ha sikerült megállapítania

Elvégzett javítás: szintén a szervizes tölti ki a javítás után

Termék info: saját termék esetén a lehetőség van a számla tételek közül kikeresni a terméket

Külső szerviz neve: megadható a külső szerviz. Saját termék esetén a beszerzési forrást tünteti fel a rendszer

Megjegyzés: bármilyen megjegyzés helye

Az adatok rögzítése után a munka nézetéből van lehetőség átvételi dokumentum (pdf) generálására. A PDF-et szerkeszteni a PDF Markup Language segítségével lehet. Ugyan innen a munka nézetből van lehetőség további funkciók elérésére:

Esemény: itt van lehetőség státuszt váltani, folyamat állapotot váltani, ráfordított munkaórát megadni. Fontos információ, hogy egy-egy eseménynél az ott megadott munkaórákat a rendszer összesíti, és a munka nézetben az összesített munkaórát tünteti fel.

Munkalap: a termék javításához munkalapot lehet készíteni, a javításhoz felhasznált alkatrészeket, munkadíjakat így lehet a szervizeseményhez társítani.

Dokumentum: a rendszer dokumentumkezelő moduljának segítségével bármilyen szükséges dokumentumot lehet hozzárendelni (pl. a külső szerviz scannelt munkalapja, fotó a sérülésről, stb.)